Na temelju članka 12.  Zakona o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16. i 127/17) i članka 29. Statuta Općine Novo Virje (“Službeni glasnik Koprivničko-križevačke županije” broj 6/13. i 3/18), Općinsko vijeće Općine Novo Virje na 23. sjednici održanoj 20. prosinca 2019. donijelo je


P R O G R A M
utroška sredstava vodnog doprinosa
na području Općine Novo Virje u 2020. godini


I.

	Programom utroška sredstava vodnog doprinosa na području Općine Novo Virje u 2020. godini (u daljnjem tekstu: Program) određuje se sufinanciranje gradnje i održavanje građevina oborinske odvodnje na području Općine Novo Virje.

II.

	Program obuhvaća sanaciju kanala oborinske odvodnje u svoti 5.000,00 kuna.

III.

Ovaj Program objavit će se u “Službenom glasniku Koprivničko-križevačke županije”, a stupa na snagu 1. siječnja 2020. godine.

